Det sivile oppdraget går ut på å overvåke at grenseavtalen som ble inngått i 1949 mellom Norge og Sovjetunionen, etterleves. Oppdraget inkluderer samtidig overvåking av Schengenområdets yttergrense i nord, for å forhindre brudd på grenseloven og grenseforskriften. Grensejegerne opptrer delvis på vegne av politimesteren i Finnmark politidistrikt. De kan således ivareta enkelte oppgaver som det vanligvis er politiet som har, og i så måte har garnisonen begrenset politimyndighet.